A：陣間放學去邊啊？
A: Zanhgaanj fong hokh heoi binj aa?
B：冇啊，想去換裙啊。
B: Mouq aa, soengr heoi wunh kwanx aa.
A：換乜嘢裙啊。
A: Wunh matjyeq kwanx aa.
B：換乜嘢裙？
B: Wunh matjyeq kwanx?
A：你幾時買裙？
A: Neiq geirsix maaiq kwanx?
B：禮拜六吖嗎，出咗去尖沙咀買裙。
B: Laiqbaailukh aaj maa, ceotjzor heoi zimjsaajzeoir maaiq kwanx.
A：買 / 買乜嘢裙啊？
A: Maaiq / maaiq matjyeq kwanx aa?
B：買乜嘢裙呀？冇啊，買咗套suit吖嗎。
B: Maaiq matjyeq kwanx aax? Mouq aa, maaiqzor tou suit aaj maa.
A：又。
A: Aah.
B：係囖。
B: Haih loj.
A：買suit？
A: Maaiq suit?
B：係啊。
B: Haih aa.
A：諗起《壹號皇庭》。
A: Namr heir 《 yatj houh wongxtingx 》.
B：冇啊，但係見工嗎要。
B: Mouq aa, daanhhaih gin gungj gaaj maa yiu.
A：喀。
A: Haakh.
B：我唔知啊。一定要買𡃉喇。
B: Ngoq mx zij aa. Yatjdingh yiu maaiq gaa laaj.
A：噉又係。噉，我 / 我 / 我都要買𠸏，不過未買啫。
A: Gamr yauh haih. Gamr, ngoq / ngoq / ngoq douj yiu maaiq ger, batjgwo meih maaiq zej.
B：冇啊，條裙太短嚹。返屋企試，但係呢平 / 頭先 / 嗰日 / 嗰日呢喺嗰度試呢，又唔覺𡃉喎。
B: Mouq aa, tiux kwanx taai dvnr laa. Faanj ukjkeir si, daanhhaih nej pengx / tauxsinj / gor yath / gor yath nej hair gor douh si nej, yauh mx gok gaa wo.
A：即係未睇清楚啫。
A: Zikjhaih meih tair cingjcor zej.
B：就係唔知嘞。
B: Zauh haih mx zij laak.
A：唉！貴唔貴啊但係？
A: Aaiq! Gwai mx gwai aa daanhhaih?
B：比起其他平囖。你知喇，G二千嗰啲係平啲𡃉喇。
B: Beir heir keixtaaj penGx loj. Neiq zij laaj, G yih cinj gor dij haih pengx dij gaa laaj.
A：噉又係，嗰啲嘩貴到。
A: Gamr yauh haih, gor dij waa gwai dou.
B：係囖。unacceptable啊。
B: Haih loj. unacceptable aa.
A：買埋件衫。
A: Maaiq maaix ginh saamj.
A：Theme嗰啲好鬼貴吖。
A: Theme gor dij hour gwair gwai aaj.
B：千幾蚊啊。
B: Cinj geir manj aa.
A：不過佢，佢好似唔知乜嘢promotion，係唔係啊？
A: Batjgwo keoiq, keoiq hourciq mx zij matjyeq promotion, haih mx haih aa?
B：冇喎，都睇唔啱。有入過去呃，但係都睇唔啱。
B: Mouq wo, douj tair mx aamj. Yauq yaph gwo heoi aak, daanhhaih douj tair mx aamj.
A：但係佢永遠都孖襟𠸏。
A: Daanhhaih keoiq wingqyvnq douj maajkamj ger.
B：噉咪係囖，唔知係唔係興呢？
B: Gamr maih haih loj, mx zij haih mx haih hingj nej?
A：我諗係囖，好似係人都孖襟，但係好肉酸𡃉喎。
A: Ngoq namr haih loj, hourciq haih yanx douj maajkamj, daanhhaih hour yukhsvnj gaa wo.
B：唉！
B: Aaiq!
A：左右不平衡𡃉喎着咗。
A: Zor yauh batj pingxhangx gaa wo zoekzor.
B：噉咪係囖，都唔知點啊？
B: Gamr maih haih loj, douj mx zij dimr aa?
A：但係，但係都要買𡃉。
A: Daanhhaih, daanhhaih douj yiu maaiq gaa.
B：噉咪係囖，都要買𠿪。
B: Gamr maih haih loj, douj yiu maaiq gaar.
A：買咗乜嘢色啊你？
A: Maaiqzor matjyeq sikj aa neiq?
B：黑色最傳統𡃉喇。
B: Haakjsikj zeoi cvnxtungr gaa laaj.
A：又黑色，永遠黑色𠸏。
A: Yauh haakjsikj, wingqyvnq haakjsikj ger.
B：係囖。
B: Haih loj.
B：唉，有乜嘢辦法啊，興吖嗎，咁興啊。
B: Aaiq, yauq matjyeq baanhfaat aa, hingj aaj maa, gam hingj aa.
A：噉又係。
A: Gamr yauh haih.
B：咪係囖。
B: Maih haih loj.
A：噉又係。冇啊，我都要買鞋𠻹啊重。
A: Gamr yauh haih. Mouq aa, ngoq douj yiu maaiq haaix timj aa zungh.
B：唉，好彩買咗，不過呢，下個月找卡數就死梗嚹。
B: Aaiq, hourcoir maaiqzor, batjgwo nej, haah go yvth zaaur kaatjsou zauh seir gangr laa.
A：唉，噉有錢找都好過冇錢找吖。我錢都冇啊直程。
A: Aaiq, gamr yauq cinr zaaur douj hour gwo mouq cinr zaaur aaj. Ngoq cinr douj mouq aa zikhcingx.
B：冇啊，有啲嘢唔係好想買𡃉，不過呢，阿哥結婚吖嗎琴日。
B: Mouq aa, yauq dij yeq mxhaih hour soengr maaiq gaa, batjgwo nej, aagoj gitfanj aaj maa kamxyath.
A：嗯。
A: Mh.
B：噉咪要買囖。
B: Gamr maih yiu maaiq loj.
A：嗯。
A: Mh.
B：係囖。
B: Haih loj.
A：咦！阿哥結婚有啲乜嘢好玩？
A: Yir! Aagoj gitfanj yauq dij matjyeq hourwaanr?
B：冇啊，好悶啊。
B: Mouq aa, hour munh aa.
A：好悶？
A: Hour munh?
B：見到啲親戚好悶啊。
B: Gin dour dij canjcikj hour munh aa.
A：不過通常都係，去飲我永遠都係做最悶嗰個𡃉。
A: Batjgwo tungjsoengx douj haih, heoi yamr ngoq wingqyvnq douj haih zouh zeoi munh gor go gaa.
B：有乜嘢辦法啊。
B: Yauq matjyeq baanhfaat aa.
A：冇人同你講嘢。
A: Mouq yanx tungx neiq gongr yeq.
B：坐喺度（呆鏟症）啊直情。
B: Coq hair douh ( oixcaanrzing ) aa zikhcingx.
A：（呆鏟症）？
A: ( oixcaanrzing )?
B：噉咪係囖。
B: Gamr maih haih loj.
A：但係玩下你阿哥吖嗎。
A: Daanhhaih waanr haaq neiq aagoj aaj maa.
B：㖿，冇啊，佢哋玩新娘吖嗎，但係我 / 我係後尾先行過去睇。
B: Yer, mouq aa, keoiqdeih waanr sanjnoengx aaj maa, daanhhaih ngoq / ngoq haih hauhmeij sinj haangx gwoheoi tair.
A：嗯。
A: Mh.
B：都冇睇到後尾。冇啊，好得意啊，後尾睇 / 行 / 睇 / 行去睇呢。
B: Douj mouq tair dour hauhmeij. Mouq aa, hour dakjyi aa, hauhmeij tair / haangx / tair / haangx heoi tair nej.
A：嗯，但係冇理由，點講呢，誒，你冇理由唔玩𡃉喎我覺得。
A: Mh, daanhhaih mouq leiqyaux, dimr gongr nej, eh, neiq mouq leiqyaux mx waanr gaa wo ngoq gokdakj.
B：噉又係。
B: Gamr yauh haih.
A：乜嘢主人家，嗰啲最玩喎我成日覺得。
A: Matjyeq zvryanxgaaj, gor dij zeoi waanr wo ngoq sengxyath gokdakj.
B：冇啊，但係後尾行咗去佢班同事嗰圍去行 / 去去玩啫嗎。
B: Mouq aa, daanhhaih hauhmeij haangxzor heoi keoiq baanj tungxsih gor waix heoi haangx / heoi heoi waanr zej maa.
A：佢同事啊？
A: Keoiq tungxsih aa?
B：係啊。
B: Haih aa.
A：佢啲同事結咗婚未啊？
A: Keoiq dij tungxsih gitzor fanj meih aa?
B：佢啲同事？一啲啲喇，有啲結咗婚𡃉喇好似。
B: Keoiq dij tungxsih? Yatj dijdij laaj, yauq dij gitzor fanj gaa laaj hourciq.
A：嗯，嗯。但係都同佢差唔多大𡃉咋，係唔係啊？
A: Mh, mh. Daanhhaih douj tungx keoiq caaj mx doj daaih gaa zaa, haih mx haih aa?
B：有啲係啊。
B: Yauq dij haih aa.
A：不過你阿哥好鬼細。
A: Batjgwo neiq aagoj hour gwair sai.
B：唉，都話嘍，我五年後都唔知有冇得好似佢噉咯，都唔知。唉！
B: Aaiq, douj waah lo, ngoq ngq ninx hauh douj mx zij yauq mouqdakj hourciq keoiq gamr lok, douj mx zij. Aaiq!
A：不過好似呢，好奇怪𡃉，你一咁細個結婚呢，就會令人哋想起呢…
A: Batjgwo hourciq nej, hour keixgwaai gaa, neiq yatj gam saigo gitfanj nej, zauh wuiq lingh yanxdeih soengr heir nej …
B：喀。
B: Haakh.
A：即係…
A: Zikjhaih …
B：乜嘢啊？
B: Matjyeq aa?
A：會唔會結完婚一年都唔夠就有仔嗰啲呢？
A: Wuiq mx wuiq git yvnx fanj yatj ninx douj mx gau zauh yauq zair gor dij nej?
B：哎吔！好難講啊其實。
B: Aaijyaa! Hour naanxgongr aa keixsath.
A：噉所以呢就唔知。
A: Gamr soryiq nej zauh mx zij.
B：係唔係啊而家啲人。
B: Haih mx haih aa yixgaaj dij yanx.
A：噉又係囖，即係咁細個結婚呢。
A: Gamr yauh haih loj, zikjhaih gam saigo gitfanj nej.
B：噉咪係囖。
B: Gamr maih haih loj.
A：不過睇你阿哥啲相，覺得你阿哥好細個囖都。
A: Batjgwo tair neiq aagoj dij soengr, gokdakj neiq aagoj hour saigo loj douj.
B：唉！廿八。
B: Aaiq! Yaah baat.
A：唔似你形容嗰啲呢，好惡，惡到不得了嗰啲。
A: Mx ciq neiq yingxyungx gor dij nej, hour ok, ok dou batjdakjliuq gor dij.
B：噉佢係好惡𡃉喎，佢係真係好惡，可能佢對佢老婆唔惡吖嗎。
B: Gamr keoiq haih hour ok gaa wo, keoiq haih zanjhaih hour ok, hornangx keoiq deoi keoiq louqpox mx ok aaj maa.
A：可能係喇，但係有時，冇啊，我打電話去你屋企呢，好似好好好好態度噉𡃉佢。
A: Hornangx haih laaj, daanhhaih yauqsix, mouq aa, ngoq daar dinhwaar heoi neiq ukjkeir nej, hourciq hour hour hour hour taaidouh gamr gaa keoiq.
B：一時時咯，都話睇下心情咯。
B: Yatj sirsix lok, douj waah tair haaq samjcingx lok.
A：有時呢，好好喎。「喂唔該阿邊個啊。」跟住佢又誒，「麻煩你等等吓。」噉跟住又駁入來㗎嚹喎，好好人𡃉喎。
A: Yauqsix nej, hour hour wo. " wair mxgoij aabinjgo aa. " ganjzvh keoiq yauh eh, " maaxfaanx neiq dangrdangr haar. " gamr ganjzvh yauh bok yaph laix gaax laa wo, hour houryanx gaa wo.
B：一時時𡃉咋，有時講粗口𡃉。
B: Yatj sirsix gaa zaa, yauqsix gongr coujhaur gaa.
A：未聽過佢講囖。
A: Meih tengj gwo keoiq gongr loj.
B：佢話X交叉Y你咯有時會，喺你，喺 / 喺你啲friend面前都會係噉𡃉喎。
B: Keoiq waah X gaau1caa1Y neiq lok yauqsix wuiq, hair neiq, hair / hair neiq dij friend minhcinx douj wuiq haih gamr gaa wo.
A：係咩？
A: Haih mej?
B：係啊。
B: Haih aa.
A：嘿，好慘𡃉喎。
A: Hei, hour caamr gaa wo.
B：所以咪話，唉，好啊，走咗之後，搬走咗。
B: Soryiq maih waah, aaiq, hour aa, zaurzor zijhauh, bunj zaurzor.
A：耳根清靜。
A: Yiqganj cingjzingh.
B：直程喇。
B: Zikhcingx laaj.
A：你屋企得返你。
A: Neiq ukjkeir dakj faanj neiq.
B：唉，我寧願得返我嚹。唉，悶到七彩啊。
B: Aaiq, ngoq ningxyvnr dakj faanj ngoq laa. Aaiq, munh dou catjcoir aa.
A：噉又係，不過冇，係唔係都悶𡃉喇。
A: Gamr yauh haih, batjgwo mouq, haih mx haih douj munh gaa laaj.
B：噉咪係囖。
B: Gamr maih haih loj.
A：做乜嘢都悶𡃉喇，唉，都話放假，一放假又唔知做乜嘢喎。返學嗰時呢又多嘢做得滯喎。
A: Zouh matjyeq douj munh gaa laaj, aaiq, douj waah fonggaa, yatj fonggaa yauh mx zij zouh matjyeq wo. Faanj hokh gorsix nej yauh doj yeq zouh dakj zaih wo.
B：噉咪係。
B: Gamr maih haih.
A：總之都係唔知做乜嘢。
A: Zungrzij douj haih mx zij zouh matjyeq.
B：唉！都唔知啊，好煩啊。
B: Aaiq! Douj mx zij aa, hour faanx aa.
A：噉你想點吖？
A: Gamr neiq soengr dimr aaj?
B：唔知啊。
B: Mx zij aa.
A：但係好無聊囖，放假做咩啊？
A: Daanhhaih hour mouxliux loj, fonggaa zouh mej aa?
B：好多功課做啊，好多project啊。
B: Hour doj gungjfo zouh aa, hour doj project aa.
A：好多project？
A: Hour doj project?
B：係啊，你知嚹，最後一年。
B: Haih aa, neiq zij laa, zeoihauh yatj ninx.
A：不過呢，我，我聽聞喇吓，我哋已經少過人哋final year好多嘢做𡃉嚹。
A: Batjgwo nej, ngoq, ngoq tengjmanx laaj haar, ngoqdeih yiqgingj siur gwo yanxdeih final year hour doj yeq zouh gaa laa.
B：但係都係多吖嗎。
B: Daanhhaih douj haih doj aaj maa.
A：即係人哋，我有個friend九個project喎。
A: Zikjhaih yanxdeih, ngoq yauq go friend gaur go project wo.
B：唉，變態，我寧願唔讀嚹。
B: Aaiq, bintaai, ngoq ningxyvnr mx dukh laa.
A：都唔知佢點做，九個project會死𡃉喎。
A: Douj mx zij keoiq dimr zouh, gaur go project wuiq seir gaa wo.
B：噉咪係囖，黐線𡃉。
B: Gamr maih haih loj, cijsin gaa.
A：都話，都話上次叫佢借書咯。我話，誒，「喂！還書嗰時呢揾你啊。誒，你幫我還啊。」跟住佢話，誒：「你千祈唔好揾我啊，我已經九個project啊，你自己去還喇，你自己隊埋去喎。」我都唔知點隊啊。不過，到時先算喇，又未還而家。
A: Douj waah, douj waah soenghci giu keoiq ze svj lok. Ngoq waah, eh, " wai! Waanx svj gorsir nej wanr neiq aa. Eh, neiq bongj ngoq waanx aa. " ganjzvh keoiq waah, eh: " neiq cinjkeix mx hour wanr ngoq aa, ngoq yiqgingj gaur go project aa, neiq zihgeir heoi waanx laaj, neiq zihgeir deoir maaix heoi wo. " ngoq douj mx zij dimr deoir aa. Batjgwo, dousix sinj svn laaj, yauh meih waanx yixgaaj.
B：唉，真係。
B: Aaiq, zanjhaih.
A：不過你發唔發覺我哋學校個library都廢𡃉。
A: Batjgwo neiq faat mx faatgok ngoqdeih hokhhaauh go library douj fai gaa.
B：有少少係吖。
B: Yauq siursiur haih aaj.
A：唔止少少，永遠都借唔到書𠸏。
A: Mx zir siursiur, wingqyvnq douj ze mx dour svj ger.
B：一係俾人收埋吖嗎有就。
B: Yatjhaih beir yanx saujmaaix aaj maa yauq zauh.
A：有就冇囖，即係係唔係都借唔到書囖。跟住呢啲影印機全部壞晒。
A: Yauq zauh mouq loj, zikjhaih haih mx haih douj ze mx dour svj loj. Ganjzvh nej dij yingryangeij cvnxbouh waaih saai.
B：又冇人整𡃉喎。
B: Yauh mouq yanx zingr gaa wo.
A：噉咪係囖。
A: Gamr maih haih loj.
B：噉咪係囖。
B: Gamr maih haih loj.
A：噉都唔知影乜嘢。
A: Gamr douj mx zij yingr matjyeq.
B：咪係。
B: Maih haih.
A：不過，不過，唔知啊，一層 / 一層有三部影印機通常都壞咗有兩部𡃉嚹。
A: Batjgwo, batjgwo, mx zij aa, yatj cangx / yatj cangx yauq saamj bouh yingryangeij tungjsoengx douj waaihzor yauq loengq bouh gaa laa.
B：我都係噉話，又冇人整喎，唉，真係廢𡃉，簡直。
B: Ngoq douj haih gamr waah, yauh mouq yanx zingr wo, aaiq, zanjhaih fai gaa, gaanrzikh.
A：不過讀得哩度，跟住呃咗你呢，幾萬蚊學費呢，跟住一啲facilities都冇呢。
A: Batjgwo dukh dakj nij douh, ganjzvh aakjzor neiq nej, geir maanh manj hokhfai nej, ganjzvh yatj dij facilities douj mouq nej.
B：直程喇，唉，真係。我寧願，ei1，不過好驚啊下年做嘢。
B: Zikhcingx laaj, aaiq, zanjhaih. Ngoq ningxyvnr, eij, batjgwo hour gengj aa haahninr zouh yeq.
A：下年做嘢？你諗住做乜嘢啊？
A: Haahninr zouh yeq? Neiq namr zvh zouh matjyeq aa?
B：唔知啊。教書啩。
B: Mx zij aa. Gaau svj gwaa.
A：教書。
A: Gaau svj.
B：最高人工吖嗎。
B: Zeoi gouj yanxgungj aaj maa.
A：不過教書其實幾好揾𠸏。
A: Batjgwo gaau svj keixsath geir hourwanr ger.
B：噉咪係囖。
B: Gamr maih haih loj.
A：幾好揾𠸏。
A: Geir hourwanr ger.
B：坐 / 企喺度講兩句嘢啊就收檔。
B: Coq / keiq hair douh gongr loengq geoi yeq aa zauh saujdong.
A：不過，好驚啲細路仔啊。
A: Batjgwo, hour gengj dij sailouhzair aa.
B：唉！真係。
B: Aaiq! Zanjhaih.
A：一陣間話跳樓嘞。
A: Yatjzanhgaanj waah tiulaur laak.
B：改花名吖嗎？
B: Goir faajmengr aaj maa?
A：唉！改花名唔理得噉多𡃉嚹，你又控制唔到佢𠸏，最驚佢跳樓咋嗎。
A: Aaiq! Goir faajmengr mx leiq dakj gamr doj gaa laa, neiq yauh hungzai mx dour keoiq ger, zeoi gengj keoiq tiulaur zaa maa.
B：噉又係。
B: Gamr yauh haih.
A：係唔係都死𠸏而家啲人。
A: Haih mx haih douj seir ger yixgaaj dij yanx.
B：但係冇辦法喎，得八千蚊出來做嘢。
B: Daanhhaih mouq baanhfaat wo, dakj baat cinj manj ceotjlaix zouh yeq.
A：噉又係，多成萬蚊。
A: Gamr yauh haih, doj singx maanh manj.
B：噉咪係囖，點頂啊？
B: Gamr maih haih loj, dimr dingr aa?
A：即係你話一萬同八千我都算嘞。即係出去捱下嘞。唉。
A: Zikjhaih neiq waah yatj maanh tungx baat cinj ngoq douj svn laak. Zikjhaih ceotj heoi ngaaix haaq laak. Aaiq.
B：噉咪係囖。
B: Gamr maih haih loj.
A：即係萬八同萬 / 八千喎，都黐線𡃉真係。
A: Zikjhaih maanh baat tungx maanh / baat cinj wo, douj cijsin gaa zanjhaih.
B：死唔死！
B: Seir mx seir!
A：但係真係跳樓喎啲靚仔。
A: Daanhhaih zanjhaih tiulaur wo dij lengjzair.
B：唉，真係唔理佢嚹，有乜嘢辦法啫。噉你要揾食啊。
B: Aaiq, zanjhaih mx leiq keoiq laa, yauq matjyeq baanhfaat zej. Gamr neiq yiu wanrsikh aa.
A：即係你同佢講話「你跳不如我跳吖。你唔好跳啊，我跳咗先喇。」
A: Zikjhaih neiq tungx keoiq gongrwaah " neiq tiu batjyvx ngoq tiu aaj. Neiq mx hour tiu aa, ngoq tiuzor sinj laaj. "
B：萬八蚊同八千，點得啊。八千蚊又要交稅，又要還錢，跟住又要俾屋企，冇𡃉嚹喎。
B: Maanh baat manj tungx baat cinj, dimr dakj aa. Baat cinj manj yauh yiu gaaujseoi, yauh yiu waanx cinr, ganjzvh yauh yiu beir ukjkeir, mouq gaa laa wo.
A：噉又係。
A: Gamr yauh haih.
A：噉又係。
A: Gamr yauh haih.
B：自己啲啲，稍為有少少零用錢都冇喎我思疑，重慘過返學啊。
B: Zihgeir dijdij, saaurwaix yauq siursiur lingxyunghcinr douj mouq wo ngoq sijyix, zungh caamr gwo faanj hokh aa.
A：唉，返學，返學都好冇錢啊其實。
A: Aaiq, faanj hokh, faanj hokh douj hour mouq cinr aa keixsath.
B：我都唔明有啲人呢，點解呢周身名牌𡃉喎。
B: Ngoq douj mx mingx yauq dij yanx nej, dimrgaair nej zaujsanj mingxpaaix gaa wo.
A：噉咪係囖。
A: Gamr maih haih loj.
B：好似呢，唔使錢賺𡃉喎，啲錢好似呢。
B: Hourciq nej, mxsair cinr zaanh gaa wo, dij cinr hourciq nej.
A：我都覺得係。
A: Ngoq douj gokdakj haih.
B：都唔 / 根本就賺唔到來買𡃉喎但係呢，
B: Douj mx / ganjbunr zauh zaanh mx dour laix maaiq gaa wo daanhhaih nej,
A：我都覺得係啊。
A: Ngoq douj gokdakj haih aa.
B：佢哋又有𡃉喎，我都唔知第日佢使慣咗，第日出來做嘢點算，唔通又問阿媽攞咩。
B: Keoiqdeih yauh yauq gaa wo, ngoq douj mx zij daihyath keoiq sair gwaanzor, daihyath ceotjlaix zouh yeq dimrsvn, mxtungj yauh manh aamaaj lor mej.
A：係喇，而家就可能話屋企有錢啫。
A: Haih laaj, yixgaaj zauh hornangx waah ukjkeir yauqcinr zej.
B：噉咪係囖。
B: Gamr maih haih loj.
A：噉冇理由永遠都屋企俾錢你𡃉喎。
A: Gamr mouq leiqyaux wingqyvnq douj ukjkeir beir cinr neiq gaa wo.
B：噉咪係。
B: Gamr maih haih.
A：好似好冇function，好敗家𡃉喎。
A: Hourciq hour mouq function, hour baaihgaaj gaa wo.
B：直程喇。
B: Zikhcingx laaj.
A：即係好似嗰個鄧兆尊。
A: Zikjhaih hourciq gor go dangh siuhzvnj.
B：唉，嗰個直程白黐又瘦喎，好似呢。唉！
B: Aaiq, gor go zikhcingx baakhcij yauh sau wo, hourciq nej. Aaiq!
A：唔知。
A: Mx zij.
B：靠屋企𡃉喇，根本佢有得拍戲都。
B: Kaau ukjkeir gaa laaj, ganjbunr keoiq yauqdakj paak hei douj.
A：但係佢個樣好似吸毒噉樣，瘦到。
A: Daanhhaih keoiq go yoengr hourciq kapjdukh gamryoengr, sau dou.
B：乜嘢啊，我有個friend話識佢細佬嗎喺加拿大。
B: Matjyeq aa, ngoq yauq go friend waah sikj keoiq sailour gaaj maa hair gaajnaaxdaaih.
A：喀。
A: Haakh.
B：話佢俾人踢出校𠸏。
B: Waah keoiq beir yanx tek ceotj haauh ger.
A：鄧兆尊？
A: Dangh siuhzvnj?
B：係啊。
B: Haih aa.
A：係呀？
A: Haih aax?
B：係啊。
B: Haih aa.
A：唔知佢，但係佢好廢囖我覺得佢。
A: Mx zij keoiq, daanhhaih keoiq hour fai loj ngoq gokdakj keoiq.
B：咦，直程喇，唔係佢阿媽傍住啊，有鬼今日啊。
B: Yir, zikhcingx laaj, mxhaih keoiq aamaaj bongh zvh aa, yauq gwair gamjyath aa.
A：但係佢阿媽好似好有power噉𡃉喎。
A: Daanhhaih keoiq aamaaj hourciq hour yauq power gamr gaa wo.
B：讕係以為自己好多女朋友𡃉喎。
B: Laanr haih yiqwaix zihgeir hour doj neoiqpangxyauq gaa wo.
A：我都覺得佢係。
A: Ngoq douj gokdakj keoiq haih.
B：但係，其實人哋咪又係貪你啲錢。
B: Daanhhaih, keixsath yanxdeih maih yauh haih taamj neiq dij cinr.
A：錢吖嗎。
A: Cinr aaj maa.
A：前排呢，咪話乜嘢李美鳳訂婚𠸏。
A: Cinxpaair nej, maih waah matjyeq leiq meiqfungr dinghfanj ger.
B：係吖。
B: Haih aaj.
A：跟住佢嗰個老公係唔係好有錢𡃉？
A: Ganjzvh keoiq gor go louqgungj haih mx haih hour yauqcinr gaa?
B：我諗思疑係嚹，係唔係地產𡃉？我唔知啊。
B: Ngoq namr sijyix haih laa, haih mx haih deihcaanr gaa? Ngoq mx zij aa.
A：我唔知啊。唔知做乜嘢，噉跟住呢，問嗰個李美鳳呢，話，誒，「你覺得你老公呢，有啲乜嘢好啊？」噉跟住呢，佢又唔知list咗啲，即係自己嗰啲即係criteria嗰啲出來呢，噉跟住講喇。即係冇提及有錢𡃉喇當然。
A: Ngoq mx zij aa. Mx zij zouh matjyeq, gamr ganjzvh nej, manh gor go leiq meiqfungr nej, waah, eh, " neiq gokdakj neiq louqgungj nej, yauq dij matjyeq hour aa? " gamr ganjzvh nej, keoiq yauh mx zij list zor dij, zikjhaih zihgeir gor dij zikjhaih criteria gor dij ceotjlaix nej, gamr ganjzvh gongr laaj. Zikjhaih mouq taixkaph yauqcinr gaa laaj dongjyinx.
B：喀。
B: Haakh.
A：噉跟住呢就問嗰個老公呢，佢話你覺得阿李美鳳有乜嘢好啊？佢話，誒，「佢呀？非常好喇，冇乜架子喇，即係唔覺得佢係明星，所以好難追到佢囖。」誒，同埋點啊，誒，「人又靚喇，又溫柔喇，誒，反而我自己都唔知自己呢有啲乜嘢吸引佢喎。」跟住我心諗，「你唔使知，你有錢咪得囖。」
A: Gamr ganjzvh nej zauh manh gor go louqgungj nej, keoiq waah neiq gokdakj aa leiq meiqfungr yauq matjyeq hour aa? Keoiq waah, eh, " keoiq aax? Feijsoengx hour laaj, mouq matj gaazir laaj, zikjhaih mx gokdakj keoiq haih mingxsingj, soryiq hour naanx zeoij dour keoiq loj. " eh, tungxmaaix dimr aa, eh, " yanx yauh leng laaj, yauh wanjyaux laaj, eh, faanryix ngoq zihgeir douj mx zij zihgeir nej yauq dij matjyeq kapjyanq keoiq wo. " ganjzvh ngoq samj namr, " neiq mxsair zij, neiq yauqcinr maih dakj loj. "
B：噉咪係囖。根本啊，你見下阿鍾楚紅啊，林青霞嗰啲老公咪又係核突。
B: Gamr maih haih loj. Ganjbunr aa, neiq gin haaq aa zungj corhungx aa, lamx cingjhaax gor dij louqgungj maih yauh haih wathdath.
A：噉咪係囖。
A: Gamr maih haih loj.
B：但係佢哋有錢吖嗎。
B: Daanhhaih keoiqdeih yauqcinr aaj maa.
A：鍾楚紅。
A: Zungj corhungx.
A：鍾楚紅個老公好似隻豬啊。
A: Zungj corhungx go louqgungj hourciq zek zvj aa.
B：朱家鼎咯。
B: Zvj gaajdingr lok.
A：好襯啊朱家鼎同隻豬。
A: Hour can aa zvj gaajdingr tungx zek zvj.
B：唉，有錢就得𡃉喇。
B: Aaiq, yauqcinr zauh dakj gaa laaj.
A：噉係噉𡃉嚹喎，而家個社會。
A: Gamr haih gamr gaa laa wo, yixgaaj go seqwuir.
B：噉咪係囖。
B: Gamr maih haih loj.
A：男人永遠都要有錢吖。冇錢點算啫。
A: Naamxyanr wingqyvnq douj yiu yauqcinr aaj. Mouq cinr dimrsvn zej.
B：噉咪係囖。女仔梗係最緊要靚。
B: Gamr maih haih loj. Neoiqzair gangrhaih zeoi ganryiu leng.
A：係喇，冇辦法啊，哩樣嘢真係一定係噉啊。
A: Haih laaj, mouq baanhfaat aa, nij yoengh yeq zanjhaih yatjdingh haih gamr aa.
B：一定係噉𡃉喇。
B: Yatjdingh haih gamr gaa laaj.
A：真係慘。
A: Zanjhaih caamr.
B：真係慘，所以呢，誒，我第日呢生…
B: Zanjhaih caamr, soryiq nej, eh, ngoq daihyath nej saangj …
A：真係慘。
A: Zanjhaih caamr.
B：生仔好過生女，係唔係啊？
B: Saangj zair hour gwo saangj neoir, haih mx haih aa?
A：我都覺得係，不過不嬲都覺得係𡃉喎。
A: Ngoq douj gokdakj haih, batjgwo batjnauj douj gokdakj haih gaa wo.
B：生女又一定要生個靚女，唔係就唔好生。
B: Saangj neoir yauh yatjdingh yiu saangj go lengneoir, mxhaih zauh mx hour saangj.
A：同埋個女我覺得一定要做細。
A: Tungxmaaix go neoir ngoq gokdakj yatjdingh yiu zouh sai gaak.
B：做細呀？
B: Zouh sai aax?
A：係啊。
A: Haih aa.
B：點解啊？
B: Dimrgaair aa?
A：即係個仔要做阿哥啊。
A: Zikjhaih go zair yiu zouh aagoj aa.
B：點解啊？
B: Dimrgaair aa?
A：不斷鞭策個仔吖嗎，俾晒啲嘢佢做呢。噉個女會好啲𡃉我覺得呢。
A: Batjdvnh binjcaak go zair aaj maa, beir saai dij yeq keoiq zouh nej. Gamr go neoir wuiq hour dij gaa ngoq gokdakj nej.
B：俾晒啲嘢個仔做？
B: Beir saai dij yeq go zair zouh?
A：係啊。
A: Haih aa.
B：你意思係啲家務？
B: Neiq yisij haih dij gaajmouh?
A：即係唔係家務𠸏我諗，即係有啲嘢，唔知啊，即係可以 / 可以教個仔呢多 / 多啲嘢呢，即係譬如識整屋企啲嘢嗰啲呢，搬搬抬抬啊嗰啲呢。
A: Zikjhaih mxhaih gaajmouh ger ngoq namr, zikjhaih yauq dij yeq, mx zij aa, zikjhaih horyiq / horyiq gaau go zair nej doj / doj dij yeq nej, zikjhaih peiyvx sikj zingr ukjkeir dij yeq gor dij nej, bunjbunjtoixtoix aa gor dij nej.
B：嗯。
B: Mh.
A：噉就唔使個女做吖嗎。
A: Gamr zauh mxsair go neoir zouh aaj maa.
B：唔使個女做。唓，噉但係個女生得核突都係冇人要𡃉喎。
B: Mxsair go neoir zouh. Cej, gamr daanhhaih go neoir saangj dakj wathdath douj haih mouq yanx yiu gaa wo.
A：噉但係冇辦法啊，同埋我控制唔到喎哩樣嘢。
A: Gamr daanhhaih mouq baanhfaat aa, tungxmaaix ngoq hungzai mx dour wo nij yoengh yeq.
B：噉咪係囖，所以咪話囖，生女呢就一定要生個靚女，但係自己因為唔得吖嗎。噉一定要生個仔嘞。
B: Gamr maih haih loj, soryiq maih waah loj, saangj neoir nej zauh yatjdingh yiu saangj go lengneoir, daanhhaih zihgeir yanjwaih mx dakj aaj maa. Gamr yatjdingh yiu saangj go zair laak.
A：唔通帶佢去整容咩？
A: Mxtungj daai keoiq heoi zingryungx mej?
B：但係個仔一定要呢，係迫到佢讀書 / 讀得好緊要。
B: Daanhhaih go zair yatjdingh yiu nej, haih bikj dour keoiq dukh svj / dukh dakj hour ganryiu.
A：我都覺得係，肯定鞭打佢啊。
A: Ngoq douj gokdakj haih, hangrdingh binjdaar keoiq aa.
B：你諗下嚹，而家大學已經冇用嚹。
B: Neiq namr haaq laa, yixgaaj daaihhokh yiqgingj mouqyungh laa.
A：噉咪係囖。
A: Gamr maih haih loj.
B：我諗第時分分鐘要讀master。
B: Ngoq namr daihsix fanjfanjzungj yiu dukh master.
A：我都覺得係啊。大學生都要掃街啊。我真係覺得。
A: Ngoq douj gokdakj haih aa. Daaihhokhsaangj douj yiu sou gaaij aa. Ngoq zanjhaih gokdakj.
B：直程喇。
B: Zikhcingx laaj.
A：我哋都冇嘢好做啊而家。
A: Ngoqdeih douj mouq yeq hour zouh aa yixgaaj.
B：直程喇，唉。
B: Zikhcingx laaj, aaiq.
A：不過，但係好basic𡃉喎哩樣，大學生，大學畢業嘅qualification。
A: Batjgwo, daanhhaih hour basic gaa wo nij yoengh, daaihhokhsaangj, daaihhokh batjyiph ge qualification.
B：但係呢，其實呢，賺得錢多唔係，唔係讀書叻𡃉喎。
B: Daanhhaih nej, keixsath nej, zaanh dakj cinr doj mxhaih, mxhaih dukh svj lekj gaa wo.
A：嗯，我都覺得係。
A: Mh, ngoq douj gokdakj haih.
B：我成日覺得係𡃉。
B: Ngoq sengxyath gokdakj haih gaa.
B：你睇下譚詠麟。唓，嗰啲咪又係渣嘢，人哋勁呃。人哋有錢呃。黎明，唓，佢夠話喺外國讀書咯，但係唔知係唔係好似聽講話俾人踢出校嗎，又係。
B: Neiq tair haaq taamx winghleonx. Cej, gor dij maih yauh haih zaar yeq, yanxdeih gingh aak. Yanxdeih yauqcinr aak. Laix mingx, cej, keoiq gau waah hair ngoihgwok dukh svj lok, daanhhaih mx zij haih mx haih hourciq tengjgongr waah beir yanx tek ceotj haauh gaaj maa, yauh haih.
A：不過唔知啊，我覺得黎明去外國讀書等如冇去過外國。佢好似…
A: Batjgwo mx zij aa, ngoq gokdakj laix mingx heoi ngoihgwok dukh svj dangryvx mouq heoi gwo ngoihgwok gaak. Keoiq hourciq …
B：直程喇，佢都唔會講𠸏。
B: Zikhcingx laaj, keoiq douj mx wuiq gongr ger.
A：同埋佢講唔到英文𡃉佢直程呢。
A: Tungxmaaix keoiq gongr mx dour yingjmanr gaa keoiq zikhcingx nej.
B：佢都唔講俾人聽𠸏。
B: Keoiq douj mx gongr beir yanx tengj ger.
A：變態𡃉我覺得佢。
A: Bintaai gaa ngoq gokdakj keoiq.
B：根本佢就係讀唔到根本。
B: Ganjbunr keoiq zauh haih dukh mx dour ganjbunr.
A：唔知啊。
A: Mx zij aa.
B：噉但係佢好有錢啊。係唔係先？
B: Gamr daanhhaih keoiq hour yauqcinr aa. Haih mx haih sinj?
A：噉咪係囖。哦，嗰次有個唔知乜嘢場合呢，又有王菲又有黎明嗎。
A: Gamr maih haih loj. Oq, gor ci yauq go mx zij matjyeq coengxhaph nej, yauh yauq wongx feij yauh yauq laix mingx gaaj maa.
B：喀。
B: Haakh.
A：噉跟住呢，有啲外國人來嘅，噉唔知同佢哋兩個傾計。
A: Gamr ganjzvh nej, yauq dij ngoihgwokyanx laix ge, gamr mx zij tungx keoiqdeih loengq go kingjgair.
B：喀。
B: Haakh.
A：噉阿黎明好似呢又唔知人哋講乜嘢，跟住又講唔到喎。跟住阿王菲呢，又可以同人哋social呢。
A: Gamr aa laix mingx hourciq nej yauh mx zij yanxdeih gongr matjyeq, ganjzvh yauh gongr mx dour wo. Ganjzvh aa wongx feij nej, yauh horyiq tungx yanxdeih social nej.
B：喂，有冇，有冇睇《勁歌金曲頒獎典禮》啊？
B: Wai, yauq mouq, yauq mouq tair 《 ginghgoj gamjkukj baanj zoengr dinrlaiq 》 aa?
A：有啊。
A: Yauq aa.
B：嘩，幾寸啊王菲，我覺得佢好寸啊。
B: Waa, geir cvn aa wongx feij, ngoq gokdakj keoiq hour cvn aa.